Rasmus Ristolainen

Rasmus Ristolainen (sündinud 27. oktoobril 1994 Turus) on Soome jäähokimängija. Ta mängib NHL-i klubis Philadelphia Flyers kaitsjana.

Ta alustas karjääri Soome kõrgliigaklubis TPS.

2013. aastal valis Buffalo Sabres ta NHL-i draftis kaheksanda valikuna. Debüüdi NHL-is tegi ta hooaja 2013–14 avamängus 2. oktoobril mängus Detroit Red Wingsiga. Esimese värava lõi ta 25. oktoobril mängus Florida Panthersi vastu. Buffalo Sabresis mängis Ristolainen kokku kaheksa hooaega.

2021. aasta juulis müüdi tema mängijaõigused Philadelphia Flyersile."Flyers acquire defenseman Rasmus Ristolainen from Sabres". nhl.com. 23.7.2021. Vaadatud 19.10.2021

Ristolainen on esindanud Soomet U18- ja U20-koondises. 2014. aastal tuli ta Soome kuni 20-aastaste koondisega juunioride maailmameistriks. 2013. aastast on ta mänginud ka Soome esindusmeeskonnas.

 Viited 

 Välislingid 
Rasmus Ristolainen – Eliteprospects
 Rasmus Ristolainen hockeydb.com lehel
 "VIDEO | Buffalo soomlasest kaitsja pühendas kauni värava lahkunud vanaisale". DELFI Sport. 28.11.2018

Kategooria:Soome jäähokimängijad
Kategooria:Buffalo Sabresi mängijad
Kategooria:Philadelphia Flyersi mängijad
Kategooria:HC TPS-i mängijad
Kategooria:Sündinud 1994